stanford-oval/wikipedia huggingface dataset:
ทาเตยามะ (จังหวัดชิบะ)
สิ่งที่น่าสนใจในท้องถิ่น

ศาลเจ้าอาวะ - ศาลเจ้าชินโต
หอคันนงของวัดไดฟูกุ - วัดพุทธ
อนุสรณ์สถานหญิงบำเรอ
พิพิธภัณฑ์นางิซาโนเอกิ ทาเตยามะ - สาขาหนึ่งของพิพิธภัณฑ์ประจำเมืองซึ่งรวบรวมของจัดแสดงจากพิพิธภัณฑ์อาวะเดิม
สวนพฤกษศาสตร์นัมโบพาราไดซ์
นาโงะเดระ - วัดพุทธ
ปราสาทเทตยามะ - บูรณะใหม่ใน ค.ศ. 1982
พิพิธภัณฑ์นครทาเตยามะ
บุคคลที่มีชื่อเสียง

เรียวตะ โอซาวะ - นักแสดง
เท็ตสึโร ซางาวะ - นักแสดงและนักพากย์
โทชิ - นักร้องและนักดนตรี
ไทระ อูเอมัตสึ (เกิด ค.ศ. 1983) - โค้ชของทีมซานฟรานซิสโกไจแอนตส์ โค้ชชาวญี่ปุ่นคนแรกในเมเจอร์ลีกเบสบอล
โยชิกิ - นักดนตรี
ในวัฒนธรรมสมัยนิยม

ละครโทรทัศน์ชื่อดังเรื่อง Beach Boys ซึ่งออกอากาศครั้งแรกทางโทรทัศน์ญี่ปุ่นในช่วงฤดูร้อน ค.ศ. 1997 แม้ว่าจะมีเนื้อเรื่องอยู่ในพื้นที่โชนัง แต่ส่วนใหญ่ถ่ายทำในทาเตยามะ
รายการเรียลลิตีโชว์หาคู่เพศเดียวกันรายการแรกของญี่ปุ่นที่ชื่อว่า The Boyfriend (ญี่ปุ่น: ボーイフレンド; โรมาจิ: Bōifurendo) ผลิตโดยเน็ตฟลิกซ์ในทาเตยามะ
แหล่งข้อมูลอื่น

เว็บไซต์ทางการของนครทาเตยามะ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศาลาว่าการนครทาเตยามะ
เธมโป้

ระวังสับสนกับ เทมโป จังหวะความเร็วในการเล่นเครื่องดนตรี, เท็มโป ปฏิทินสุริยจันทรคติที่เคยใช้ในญี่ปุ่น
| เธมโป้ (ThamePo) |
| --- | --- |
เป็นที่รู้จักกันในชื่อ: เธมโป้ (ThamePo) Heart That Skips a Beat
ประเภท:   ดราม่า  โรแมนติกคอมเมดี้  บอยส์เลิฟ 
กำกับโดย: อาทิชา ตันธนวิกรัย
แสดงนำ: จักรภัทร แก้วพันธุ์พงษ์ ศุภ สง่าวรวงศ์ รพีพงศ์ ศุภธินีกิตติ์ เดชาธนัท ด่านเจษฎา พิเชฐพงศ์ จิรเดชสกุลวงศ์ ชยธร ไตรรัตนประดิษฐ์
ดนตรีแก่นเรื่องเปิด: ยังไม่ระบุ
ดนตรีแก่นเรื่องปิด: ยังไม่ระบุ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนฤดูกาล: 1
จำนวนตอน: 13
การผลิต
ความยาวตอน: 45 - 60 นาที
บริษัทผู้ผลิต: จีเอ็มเอ็มทีวี
ออกอากาศ
เครือข่าย:  จีเอ็มเอ็ม 25  เน็ตฟลิกซ์ 
ออกอากาศ: 13 ธันวาคม 2567 (2567-12-13) – 7 มีนาคม 2568 (2568-03-07) (แฟนที่ทันตแพทย์ส่วนใหญ่แนะนำ)​
เธมโป้ (อังกฤษ: ThamePo Heart That Skips a Beat) เป็นละครโทรทัศน์ไทยในปี พ.ศ. 2567
นำแสดงโดย จักรภัทร แก้วพันธุ์พงษ์ และ ศุภ สง่าวรวงศ์
กำกับโดย อาทิชา ตันธนวิกรัย โดยเล่าเรื่องราวเกี่ยวกับความสัมพันธ์ระหว่างกลุ่มไอดอลอันดับหนึ่งอย่างวง MARS
เธมโป้ ได้เปิดตัวอย่างครั้งแรกในงาน GMM 2024: Up&About Me part 2 เมื่อวันที่ 23 เมษายน 2567
ออกอากาศครั้งแรกในวันที่ 13 ธันวาคม พ.ศ. 2567 ออกอากศทุกวันศุกร์ เวลา 20:30 น. ทางช่อง GMM25 และรับชมย้อนหลังที่ Netflix เวลา 21:30 น. (เวลามาตรฐานไทย)
เรื่องย่อ

“โป้” (ศุภ สง่าวรวงศ์) เพิ่งโดนบอกเลิกจาก “เอิร์น” (ภานุโรจน์ เฉลิมกิจพรทวี) แฟนหนุ่มของเขาด้วยเหตุผลที่ว่าโป้ประสบความสำเร็จไม่เท่าเขา โป้สาบานกับตัวเองว่าจะไม่เจอคนประเภทเดียวกันกับเอิร์นอีก แต่การได้เข้าไปทำงานเป็นผู้กำกับสารคดี กลับทำให้เขาได้เจอกับ “เธม” (จักรภัทร แก้วพันธุ์พงษ์) หัวหน้าวงไอดอลอันดับหนึ่งอย่าง MARS ที่กำลังจะทิ้งเพื่อนร่วมวงไปประสบความสำเร็จคนเดียวที่เกาหลี และวงต้องยุบลง เขาตราหน้าเธมว่าแย่ไม่ต่างจากเอิร์น
แต่ยิ่งโป้ได้รู้จักเธมในฐานะที่เป็นมนุษย์คนหนึ่ง ไม่ใช่ “ไอดอล” ทำให้เขารู้ว่าเธมไม่ใช่คนอย่างที่คิด โป้จึงอยากช่วยให้เธมได้เพื่อนกลับมา ไม่ว่าจะ “นาโน” (รพีพงศ์ ศุภธินีกิตติ์เดชา) “จุน” ธนัท ด่านเจษฎา) “ดีแลน” (พิเชฐพงศ์ จิรเดชสกุลวงศ์) หรือ “เปปเปอร์” (ชยธร ไตรรัตนประดิษฐ์) ระหว่างทางกอบกู้ MARS โป้เผลอรักเธม ทั้ง ๆ ที่รู้ดีว่าไอดอลจะมีความรักไม่ได้ และความรู้สึกนี้อาจเป็นอุปสรรคของวง
แต่ถ้าเธมอยากรักโป้ล่ะ ถ้าเธมไม่สนใจกฎเหล่านั้นแล้วจะรักโป้ โลกมันจะแตกสลายเลยไหม มาเอาใจช่วยพวกเขาได้ในซีรีส์ “เธมโป้ (THAMEPO) HEART THAT SKIPS A BEAT”
นักแสดง > นักแสดงหลัก

จักรภัทร แก้วพันธุ์พงษ์ (วิลเลี่ยม) รับบท เธม (สมาชิกวง MARS)
ศุภ สง่าวรวงศ์ (เอส) รับบท โป้
รพีพงศ์ ศุภธินีกิตติ์เดชา (เลโก้) รับบท นาโน (สมาชิกวง MARS)
ธนัท ด่านเจษฎา (นัท) รับบท จุน (สมาชิกวง MARS)
พิเชฐพงศ์ จิรเดชสกุลวงศ์ (ฮง) รับบท ดีแลน (สมาชิกวง MARS)
ชยธร ไตรรัตนประดิษฐ์ (ตุ้ย) รับบท เปปเปอร์ (สมาชิกวง MARS)
นักแสดง > นักแสดงสมทบ

กุลณัฐ กุลปรียาวัฒน์ (น้ำฝน) รับบท เปมิกา
สัตบุตร แลดิกี (เดรก) รับบท เต้
ซาแมนท่า เมลานี่ โค้ทส์ (แซมมี่) รับบท หมิง
รัตท์ริชา ประภากิติ (ไซซี) รับบท ใบเฟิร์น
เลโอ โซสเซย์ (เลโอ) รับบท มิค
ยงวรี อนิลบล (ฟ้า) รับบท แก้ม
ภานุโรจน์ เฉลิมกิจพรทวี (เปปเปอร์) รับบท เอิร์น
นักแสดง > นักแสดงรับเชิญ

อาเชน ไอย์ดึน (จุง) รับบท ไอซ์
พลอยนิรา หิรัญทวีศิลป์ (กระปุก) รับบท พิธีกร Music Max
วีรยุทธ จันทร์สุข (อาร์ม) รับบท พิธีกร Pop Stage
ภัชธร ธนวัฒน์ (พลอยภัช) รับบท พิธีกร Pop Stage
รัฐนันท์ จรรยาจิรวงศ์ (เต๋อ) รับบท พิธีกร Wednesday Night Live
ณ​ภัทร​ พัชร​ชวลิต (อั๋น) รับบท อั๋น
พีระกานต์ เตียวสุวรรณ (อชิ) รับบท อชิ
สุวิจักขณ์ ปิยะนพโรจน์ (คีน) รับบท คีน
ธณวิน ธีรโพสุการ (หลุยส์) รับบท หลุยส์
เพลงประกอบซีรีส์

| ปี | ลำดับ | ชื่อเพลง | ศิลปิน | ช่องทางออกอากาศ | หมายเหตุ |
| --- | --- | --- | --- | --- | --- |
| 2567 | 1. | ไม่ใช่บังเอิญ (Destined) | ชยธร ไตรรัตนประดิษฐ์ | ช่องยูทูบ ของ  จีเอ็มเอ็มทีวี เรคคอร์ด |  |
| 2567 | 2. | All I Need | LYKN | ช่องยูทูบ ของ  จีเอ็มเอ็มทีวี เรคคอร์ด |  |
| 2567 | 3. | I Know You Want Me | LYKN | ช่องยูทูบ ของ  จีเอ็มเอ็มทีวี เรคคอร์ด |  |
| 2568 | 4. | 5CM | จักรภัทร แก้วพันธุ์พงษ์ | ช่องยูทูบ ของ  จีเอ็มเอ็มทีวี เรคคอร์ด |  |
| 2568 | 5. | ไม่อยากเป็นรักแรก (You Last) | ศุภ สง่าวรวงศ์ | ช่องยูทูบ ของ  จีเอ็มเอ็มทีวี เรคคอร์ด |  |
| 2568 | 6. | จีบได้มั้ย? (Would you mind?) | LYKN | ช่องยูทูบ ของ  จีเอ็มเอ็มทีวี เรคคอร์ด |  |
| 2568 | 7. | จีบได้มั้ย? (Would you mind?) | อาเชน ไอย์ดึน | ช่องยูทูบ ของ  จีเอ็มเอ็มทีวี เรคคอร์ด |  |
| 2568 | 8. | หูดับ (Who Says) | LYKN | ช่องยูทูบ ของ  จีเอ็มเอ็มทีวี เรคคอร์ด |  |
คอนเสิร์ตและแฟนมีตติ้ง

| ปี พ> ศ. | ชื่องาน | วันที่จัดงาน | สถานที่จัดงาน | หมายเหตุ |
| --- | --- | --- | --- | --- |
| 2567 | ThamePo : The First Beat | 13 ธันวาคม 2567 | เอสเอฟ เวิลด์ ซีเนม่า เซ็นทรัลเวิลด์ กรุงเทพมหานคร |  |
| 2568 | ThamePo : OUR LAST BEAT FAN PARTY | 7 มีนาคม 2568 | MCC HALL ชั้น 3 เดอะมอลล์ไลฟ์สโตร์ บางกะปิ |  |
รางวัล

| ปี | รางวัล | สาขาที่เข้าชิง | เสนอชื่อเข้าชิง | ผลการตัดสิน |
| --- | --- | --- | --- | --- |
| 2567 | Y Universe Awards2024 | The Best Coming soon (ตัดสินจากคะแนนโหวต) | เธมโป้ (ThamePo) Heart That Skips a Beat | เสนอชื่อเข้าชิง |
แหล่งข้อมูลอื่น

เว็บไซต์ทางการของ GMMTV
↑  "'วิลเลี่ยม-เอส' พร้อมเพื่อนๆ 'LYKN' เคมีดีสุดๆทำแฟนคลับหัวใจเต้นแรง | ไทยโพสต์". LINE TODAY.
↑  "'GMMTV' เปิดตัวคอนเทนต์ครบรส จัดเต็มซีรีส์-คอนเสิร์ต-เกม". bangkokbiznews. 2024-04-24.
↑  hitzthailand.com. "'Tui Chayatorn' ถ่ายทอดเพลงประกอบซีรีส์อีกครั้ง! ส่งซิงเกิลใหม่ 'ไม่ใช่บังเอิญ' ประกอบซีรีส์ 'ThamePo' การพบกันของฉันและเธอ ได้ถูกกำหนดเอาไว้แล้ว | Tero Radio". LINE TODAY.
↑  "จับจังหวะของหัวใจไว้ให้ดี! 'วิลเลี่ยม-จักรภัทร' ถ่ายทอดอาการตกหลุมรักผ่านบทเพลง '5CM' ประกอบซีรีส์ 'เธมโป้ (ThamePo) Heart That Skips a Beat' | HITZ THAILAND". hitz.teroradio.com (ภาษาอังกฤษ).
↑  "'วิลเลี่ยม-เอส-เลโก้-นัท-ฮง-ตุ้ย' ชวนแฟนๆ ชมซีรีส์ ThamePo : The First Beat". bangkokbiznews. 2024-12-15. สืบค้นเมื่อ 2025-02-08.
↑  ข่าวบริคอินโฟ (2025-02-08). "พบกับนักแสดงจากซีรีส์ "เธมโป้" ในงานแฟนปาร์ตี้ "THAMEPO OUR LAST BEAT FAN PARTY" 7 มีนาคมนี้". สำนักข่าวบริคอินโฟ. สืบค้นเมื่อ 2025-02-08.
เดอะ พาเลซ (ดิสโก้เธค)

สำหรับวงดนตรีที่รวมศิลปินยุค 80 ในประเทศไทย ดูที่ เดอะ พาเลซ
เดอะ พาเลซ เป็นสถานบันเทิงประเภทดิสโก้เธคที่มีชื่อเสียงมากในประเทศไทยในช่วงคริสต์ทศวรรษ 1980 ก่อตั้งโดยยิ่งลักษณ์ วัชรพล บุตรสาวของกำพล วัชรพล ผู้ก่อตั้งหนังสือพิมพ์ไทยรัฐ กับคุณหญิงประณีตศิลป์ วัชรพล โดยเดอะพาเลซตั้งอยู่ริมถนนวิภาวดีรังสิต เปิดให้บริการวันแรกเมื่อวันที่ 23 ธันวาคม พ.ศ. 2526 ภายในแบ่งเป็นสัดส่วนตามการใช้งาน นอกจากนี้ทุกวันศุกร์และเสาร์หน้าเดอะพาเลซ ยังถูกจัดเป็นสนามประลองการแข่งรถซิ่ง ก่อนที่จะปิดให้บริการอย่างเป็นทางการเมื่อวันที่ 29 กุมภาพันธ์ พ.ศ. 2535
พระราชพิธีบวงสรวงสมเด็จพระบูรพมหากษัตริยาธิราช และเสด็จออกมหาสมาคม พ.ศ. 2549

| --- | --- |
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จออกมหาสมาคมรับการถวายพระพรจากประชาชนชาวไทย ณ พระที่นั่งอนันตสมาคม พระราชวังดุสิตเนื่องในการพระราชพิธีฉลองสิริราชสมบัติครบ 60 ปี วันที่ 9 มิถุนายน พ.ศ. 2549
วันที่: 9 มิถุนายน พ.ศ. 2549
สถานที่: พระที่นั่งอนันตสมาคม พระราชวังดุสิต
ที่ตั้ง: กรุงเทพมหานคร ประเทศไทย
พระราชพิธีบวงสรวงสมเด็จพระบูรพมหากษัตริยาธิราช และเสด็จออกมหาสมาคม เป็นส่วนหนึ่งใน พระราชพิธีฉลองสิริราชสมบัติครบ 60 ปี ซึ่งจัดขึ้นเมื่อวันที่ 9 มิถุนายน พ.ศ. 2549 ณ พระที่นั่งอนันตสมาคม พระราชวังดุสิต โดยมีพิธีการดังต่อไปนี้
พระราชพิธีบวงสรวงสมเด็จพระบูรพมหากษัตริยาธิราช

เวลา 10.19 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนิน โดยรถยนต์พระที่นั่ง จากพระตำหนักจิตรลดารโหฐาน พระราชวังดุสิต ไปยังพระที่นั่งอนันตสมาคม จากนั้น เสด็จพระราชดำเนินเข้าสู่พลับพลาพิธี
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงจุดธูปเทียน เครื่องนมัสการ บูชาพระพุทธปฏิมา ปางประจำรัชกาลสมเด็จพระบูรพมหากษัตริยาธิราช เสร็จแล้ว
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงประเคนพัดรองที่ระลึก พระราชพิธีบวงสรวงสมเด็จพระบูรพมหากษัตริยาธิราช แด่สมเด็จพระราชาคณะ และพระราชาคณะ 10 รูป แล้วประทับ พระราชอาสน์ ทรงศีล สมเด็จพระราชาคณะถวายศีล จบแล้ว
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ไปยังพระที่นั่งชุมสาย ที่ตั้งเครื่องบวงสรวง บริเวณด้านหน้าพลับพลาพิธี ทรงแปรพระพักตร์สู่ปราสาทพระเทพบิดร และวัดพระศรีรัตนศาสดาราม ทรงจุดเทียนทองเทียนเงินและธูป ที่โต๊ะเครื่องราชสักการะ บวงสรวงสมเด็จพระบูรพมหากษัตริยาธิราช แล้วทรงจุดธูปหางปักที่เครื่องบวงสรวงสังเวย ทรงจุดธูปเทียนเครื่องทองน้อย โหรหลวงลั่นฆ้องชัย พราหมณ์เป่าสังข์ พนักงานภูษามาลาแกว่งบัณเฑาะว์ ชาวพนักงานประโคมแตร ดุริยางค์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประทับพระราชอาสน์ ที่มุขหน้าพลับพลาพิธี ทรงพระกรุณาโปรดเกล้าฯ ให้พระราชครูวามเทพมุนี หัวหน้าพราหมณ์ อ่านประกาศบวงสรวง ในขณะนั้น ผู้ที่เฝ้าทูลละอองธุลีพระบาททุกหมู่เหล่า ยืนประนมมือ แสดงคารวะบูชา ผินหน้าไปทางพระที่นั่งชุมสาย เมื่อพระราชครูวามเทพมุนี อ่านประกาศบวงสรวงจบแล้ว โหรหลวงลั่นฆ้องชัย พราหมณ์เป่าสังข์ พนักงานภูษามาลาแกว่งบัณเฑาะว์ ชาวพนักงานประโคมแตร ดุริยางค์ จบแล้ว
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงประเคน จตุปัจจัยไทยธรรม แด่สมเด็จพระราชาคณะ และพระราชาคณะ เสร็จแล้ว ทรงหลั่งทักษิโณทก พระสงฆ์ถวายอนุโมทนา ถวายพระพรชัยมงคลคาถาพิเศษ ถวายอดิเรก ถวายพระพรลา เสร็จแล้ว พระสงฆ์ออกไปรับพระราชทานฉัน ที่พระตำหนักสวนบัว ภายในพระราชวังดุสิต
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ขึ้นยังท้องพระโรง พระที่นั่งอนันตสมาคม
การเสด็จออกมหาสมาคม

ต่อมา เวลาประมาณ 11.00 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ออกยัง ท้องพระโรง พระที่นั่งอนันตสมาคม
พระบรมวงศานุวงศ์ องคมนตรี นายแก้วขวัญ วัชโรทัย เลขาธิการพระราชวัง นายอาสา สารสิน ราชเลขาธิการ สมาชิกราชสกุล และ สตรีผู้มีบรรดาศักดิ์ เฝ้าทูลละอองธุลีพระบาท ในห้องพระโรง หน้าพระแท่นพระนพปฎลมหาเศวตฉัตร พระบาทสมเด็จพระวชิรเกล้าเจ้าอยู่หัว ขณะครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนิน ไปทรงยืนเฝ้าทูลละอองธุลีพระบาท ที่แท่นหน้าสีหบัญชร พร้อมแล้ว
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จออกสีหบัญชร มุขด้านทิศใต้ ชาวพนักงาน กระทั่งมโหระทึก ประโคมแตรฝรั่ง ทหารกองเกียรติยศ 3 เหล่าทัพ ถวายความเคารพ ดุริยางค์บรรเลงเพลงสรรเสริญพระบารมี ทหารบก ทหารเรือ ทหารอากาศ และตำรวจ ยิงปืนใหญ่เฉลิมพระเกียรติ ฝ่ายละ 21 นัด พระสงฆ์ทั่วราชอาณาจักร เจริญชัยมงคลคาถา ย่ำฆ้องกลองระฆัง พร้อมกับ การประกอบพิธีกรรมของศาสนาอื่นๆ
ครั้นสุดเสียงเพลงสรรเสริญพระบารมีแล้ว พระบาทสมเด็จพระวชิรเกล้าเจ้าอยู่หัว ขณะครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงเปิดกรวยกระทงดอกไม้ธูปเทียนแพ แล้วกราบบังคมทูลพระกรุณาถวายพระพรชัยมงคล แทนพระบรมวงศานุวงศ์ จากนั้น เสด็จพระราชดำเนินไปเฝ้าทูลละอองธุลีพระบาท ณ ท้องพระโรง พระที่นั่งอนันตสมาคม
จากนั้น พ.ต.ท.ทักษิณ ชินวัตร นายกรัฐมนตรี (ยศและตำแหน่งในขณะนั้น) เปิดกรวยกระทงดอกไม้ ธูปเทียนแพ แล้วกราบบังคมทูลพระกรุณา ถวายพระพรชัยมงคล แทนคณะรัฐมนตรี ข้าราชการ ทหาร-พลเรือน และราษฎรทุกหมู่เหล่า
นายสุชน ชาลีเครือ ประธานวุฒิสภา ปฏิบัติหน้าที่ประธานรัฐสภา (ในขณะนั้น)เปิดกรวยกระทงดอกไม้ ธูปเทียนแพ แล้วกราบบังคมทูลพระกรุณาถวายพระพรชัยมงคลแทนสมาชิกรัฐสภา
นายชาญชัย ลิขิตจิตถะ ประธานศาลฎีกา (ในขณะนั้น) เปิดกรวยกระทงดอกไม้ ธูปเทียนแพ แล้วกราบบังคมทูลพระกรุณาถวายพระพรชัยมงคลแทนข้าราชการตุลาการ
จบแล้ว ทหารกองเกียรติยศ 3 เหล่าทัพ ถวายความเคารพ ดุริยางค์บรรเลง เพลงสรรเสริญพระบารมี
การเสด็จออกมหาสมาคม > พระราชดำรัสในการเสด็จออกมหาสมาคม

จากนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชดำรัสตอบ มีใจความว่า
ข้าพเจ้ามีความยินดีเป็นอย่างยิ่ง ที่ได้มาอยู่ในท่ามกลางมหาสมาคม พร้อมพรั่งด้วยบุคคลจากทุกสถาบันในชาติ ตลอดจนประชาชนชาวไทย ขอขอบใจในคำอำนวยพรและการเฉลิมฉลองยิ่งใหญ่ ที่ทุกคนตั้งใจจัดให้ข้าพเจ้าเป็นพิเศษ ทั้งรัฐบาลได้จัดงานครั้งนี้ได้เรียบร้อยและงดงาม
น้ำใจไมตรีของประชาชนชาวไทยที่ร่วมกันแสดงออกทั่วประเทศ รวมทั้งที่พร้อมเพรียงกันมาในวันนี้ น่าปลาบปลื้มใจมาก เพราะแต่ละคนได้แสดงออกและตั้งใจมาด้วยความหวังดีจากใจจริง จึงขอขอบใจทุก ๆ คน
จิตใจที่เปี่ยมไปด้วยความปรารถนาดี และความเป็นอันหนึ่งอันเดียวกันของทุกคน ทุกฝ่าย ทำให้ข้าพเจ้าเห็นแล้วมีกำลังใจมากขึ้น นึกถึงคุณธรรมซึ่งเป็นที่ตั้งของความรัก ความสามัคคี ที่ทำให้คนไทยเราสามารถร่วมมือร่วมใจกันรักษาและพัฒนาชาติบ้านเมืองให้เจริญรุ่งเรืองสืบต่อกันไปได้ตลอดรอดฝั่ง
ประการแรก คือ การที่ทุกคนคิด พูด ทำ ด้วยความเมตตา มุ่งดี มุ่งเจริญต่อกัน
ประการที่สอง คือ การที่แต่ละคนต่างช่วยเหลือเกื้อกูลกัน ประสานงาน ประสานประโยชน์กัน ให้งานที่ทำสำเร็จผล ทั้งแก่ตน แก่ผู้อื่น และ แก่ประเทศชาติ
ประการที่สาม คือ การที่ทุกคนประพฤติปฏิบัติตนอยู่ในความสุจริต ในกฎกติกา และในระเบียบแบบแผน โดยเท่าเทียมเสมอกัน
ประการที่สี่ คือ การที่ต่างคนต่างพยายามทำความคิด ความเห็นของตนให้ถูกต้อง เที่ยงตรง และมั่นคงอยู่ในเหตุในผล
หากความคิด จิตใจ และการประพฤติปฏิบัติที่ลงรอยเดียวกันในทางที่ดี ที่เจริญนี้ ยังมีพร้อมมูลในกาย ในใจของคนไทย ก็มั่นใจได้ว่า ประเทศชาติไทยจะดำรงมั่นคงอยู่ตลอดไปได้
จึงขอให้ท่านทั้งหลายในมหาสมาคมนี้ ทั้งประชาชนชาวไทยทุกหมู่เหล่า ได้รักษาจิตใจและคุณธรรมนี้ไว้ให้เหนียวแน่น และถ่ายทอดความคิด จิตใจนี้กันต่อไปอย่าให้ขาดสาย เพื่อให้ประเทศชาติของเราดำรงยืนยงอยู่ด้วยความร่มเย็นเป็นสุข ทั้งในปัจจุบันและในภายหน้า
ขออำนาจคุณพระศรีรัตนตรัย และสิ่งศักดิ์สิทธิ์ในสากล จงคุ้มครองรักษาประเทศชาติไทย ให้ปลอดพ้นจากภัยอันตรายทุกสิ่ง และอำนวยความสุข ความเจริญ สวัสดี ให้เกิดมีแก่ประชาชนชาวไทยทั่วกัน
การเสด็จออกมหาสมาคม > พสกนิกรกล่าวถวายพระพร

เมื่อทรงมีพระราชดำรัสตอบจบแล้ว ชาวพนักงาน กระทั่งมโหระทึก ประโคมแตรฝรั่ง ทหารกองเกียรติยศ 3 เหล่าทัพ ถวายความเคารพ ดุริยางค์บรรเลงเพลงสรรเสริญพระบารมี
พสกนิกรที่เนืองแน่นลานพระราชวังดุสิต ตลอดไปจนถึงถนนราชดำเนินนอก ต่างร่วมร้องเพลงสรรเสริญพระบารมีอย่างกึกก้อง
เมื่อสิ้นสุดเสียง เพลงสรรเสริญพระบารมี พ.ต.ท.ทักษิณ ชินวัตร นายกรัฐมนตรี (ยศและตำแหน่งในขณะนั้น)นำประชาชนกล่าวถวายพระพร “ทรงพระเจริญ” สามครั้ง เป็นระยะๆ สามรอบ รวมทั้งสิ้น 9 ครั้ง
ระหว่างนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จออกทรงประทับเคียงคู่ และได้ทรงโบกพระหัตถ์ให้พสกนิกร ทำให้ทุกคนปลื้มปิติโสมนัสเป็นอย่างยิ่ง
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงประทับ ณ สีหบัญชร สักครู่ แล้วจึงเสด็จกลับเข้าไปในท้องพระโรง พระที่นั่งอนันตสมาคม จากนั้นจึงเสด็จฯ กลับพระตำหนักจิตรลดารโหฐาน พระราชวังดุสิต
ประเทศเช็กเกียในการประกวดเพลงยูโรวิชันปี 2025

ประเทศเช็กเกียจะเข้าร่วมการประกวดเพลงยูโรวิชันปี 2025 ซึ่งจะจัดขึ้นในบาเซิล ประเทศสวิตเซอร์แลนด์ ด้วยเพลง "คิสคิสกูดบาย" โดยศิลปินอาดัม ปัฟลอฟชิน ภายใต้ชื่อในวงการ อดอนิส ซึ่งได้รับการคัดเลือกภายในแช็สกาแตแลวิแซ (แชแต) สถานีโทรทัศน์แห่งชาติที่เข้าร่วม
ภูมิหลัง

ก่อนการแข่งขันในปี 2025 เช็กเกียได้เข้าร่วมการประกวดเพลงยูโรวิชันแล้ว 12 ครั้งนับตั้งแต่การเข้าร่วมครั้งแรกในปี 2007 ตลอดการเข้าร่วม เช็กเกียได้อันดับสูงสุดในการประกวดปี 2018 ด้วยเพลง "ลายทูมี" โดยมิโกลัส โยเซฟในอันดับที่หก เช็กเกียไม่ผ่านเข้ารอบชิงชนะเลิศตั้งแต่การประกวดครั้งแรกในปี 2007 จนถึงปี 2009 ส่งผลให้แชแตไม่ได้เข้าร่วมในการประกวดตั้งแต่ปี 2010 จนถึงปี 2014 โดยอ้างเหตุผลถึงยอดมที่น้อยและผลการประกวดที่ไม่ดี ตั้งแต่การประกวดปี 2015 เช็กเกียได้เข้ารอบชิงชนะเลิศทั้งหมดห้าครั้ง โดยการประกวดครั้งล่าสุดในปี 2024 เพลง "เพเดสตอล" โดยอัยโกะ ไม่สามารถผ่านเข้ารอบชิงชนะเลิศได้
ในฐานะสถานีโทรทัศน์ที่เข้าร่วม แชแตจัดการคัดเลือกตัวแทนในการประกวดเพลงยูโรวิชันและออกอากาศการแข่งขันนั้นภายในประเทศ แชแตเคยใช้ทั้งวิธีการจัดการประกวดเพลงระดับประเทศและวิธีการคัดเลือกภายในมาแล้วในอดีต โดยระหว่างปี 2018 ถึง 2024 ยกเว้นในปี 2021 แชแตใช้การประกวดเพลงระดับประเทศในชื่อ อีเอสซีซีแซด (ชื่อเดิม ยูโรวิชันซองซีแซด) เป็นวิธีการคัดเลือกตัวแทนประเทศ เมื่อวันที่ 6 กันยายน ค.ศ. 2024 แชแตยืนยันความตั้งใจที่จะเข้าร่วมการประกวดในปี 2025 แชแตได้ประกาศแผนงานเกี่ยวกับการคัดเลือกนี้เมื่อวันที่ 9 กันยายน ค.ศ. 2024 โดยตัวแทนประเทศจะได้รับเลือกผ่านการคัดเลือกภายใน
ก่อนการประกวด > การคัดเลือกภายใน

หลังจากยืนยันการเข้าร่วมการแข่งขันเมื่อวันที่ 6 กันยายน ค.ศ. 2024 ทางแชแตได้เปิดช่องทางการส่งผลงานสำหรับศิลปินและนักแต่งเพลงที่สนใจ โดยรับถึงวันที่ 30 กันยายน ศิลปินอย่างน้อย 1 คนจะต้องมีสัญชาติเช็กหรือสโลวาเกียจึงจะมีสิทธิ์เข้าแข่งขันได้ ส่วนนักแต่งเพลงสามารถมีสัญชาติใดก็ได้ โดยผลงานที่ส่งเข้าประกวดจะได้รับการประเมินจากคณะกรรมการในประเทศ (40%) คณะกรรมการต่างประเทศ (40%) และคณะกรรมการที่แชแตคัดเลือก (20%) โดยจะยึดคะแนนจากคณะกรรมการคัดเลือกของแชแตก่อนในกรณีที่มีคะแนนเท่ากัน
ผู้เข้าแข่งขันที่ได้รับการคัดเลือกคือ อดอนิส ซึ่งแชแตได้เปิดเผยเมื่อวันที่ 11 ธันวาคม ค.ศ. 2024 และได้ประกาศเพลงที่เข้าร่วม "คิสคิสกูดบาย" ในวันที่ 31 มกราคม ค.ศ. 2025 อดอนิสและเพลงนี้ได้รับการคัดเลือกในรอบต่างๆ โดยคณะกรรมการตัดสินระดับนานาชาติจำนวน 10 คน ซึ่งประกอบด้วยนักดนตรีมืออาชีพและอดีตผู้เข้าร่วมการประกวดเพลงยูโรวิชัน คณะกรรมการ 900 คนจากสามประเทศ และกลุ่มเป้าหมาย เพลงเวอร์ชันอะคูสติกได้ถูกเปิดตัวเมื่อวันที่ 4 กุมภาพันธ์ ค.ศ. 2025 ในรอบรองชนะเลิศที่หนึ่งของการประกวดเพลงมอลตายูโรวิชันปี 2025 ในขณะที่เพลงเวอร์ชันสตูดิโอได้รับการเผยแพร่เมื่อวันที่ 7 มีนาคม พร้อมกับมิวสิควิดีโอประกอบ
ชือ จี

ขุนของรัฐง่อก๊ก (เสียชีวิต ค.ศ. 270)
| ชือ จี |
| --- | --- |
施績

เสนาบดีกลาโหมฝ่ายซ้าย (左大司馬 จั่วต้าซือหม่า) (ร่วมกับเตงฮอง)
ดำรงตำแหน่ง กันยายน ค.ศ. 264 – ป. พฤษภาคม ค.ศ. 270
กษัตริย์: ซุนโฮ
ถัดไป: ลกข้อง
แม่ทัพพิทักษ์นครหลวง (都護督 ตูฮู่ตู)
ดำรงตำแหน่ง ป. 258 – กันยายน ค.ศ. 264
กษัตริย์: ซุนฮิว
มหาขุนพลอาวุโส (上大將軍 ช่างต้าเจียงจฺวิน)
ดำรงตำแหน่ง ป. ค.ศ. 258 – กันยายน ค.ศ. 264
กษัตริย์: ซุนฮิว
ขุนพลทหารม้าทะยาน (驃騎將軍 เพี่ยวฉีเจียงจฺวิน)
ดำรงตำแหน่ง ค.ศ. 257 (257) – ป. ค.ศ. 258
กษัตริย์: ซุนเหลียง
ขุนพลพิทักษ์ภาคตะวันออก (鎮東將軍 เจิ้นตงเจียงจฺวิน)
ดำรงตำแหน่ง ค.ศ. 252 (252) – ค.ศ. 253 (253)
กษัตริย์: ซุนเหลียง
แม่ทัพตำบลเล่อ (樂鄉督 เล่อเซียงตู)
ดำรงตำแหน่ง ค.ศ. 253 (253) – ค.ศ. 257 (257)
กษัตริย์: ซุนเหลียง
ขุนพลสงบวุย (平魏將軍 ผิงเว่ย์เจียงจฺวิน)
ดำรงตำแหน่ง ค.ศ. 249 (249) – ค.ศ. 253 (253)
กษัตริย์: ซุนกวน / ซุนเหลียง
นายกองร้อยสถาปนาความภักดี (建忠都尉 เจี้ยนจงตูเว่ย์)
ดำรงตำแหน่ง ?–?
กษัตริย์: ซุนกวน
 
ข้อมูลส่วนบุคคล
เกิด: ไม่ทราบ
เสียชีวิต: ป. พฤษภาคม ค.ศ. 270
บุตร: ชือ ชู-นฺหวี่ (施淑女)
บุพการี: จูเหียน (บิดา)
อาชีพ: ขุนพล
ชื่อรอง: กงซฺวี่ (公緒)
ชื่ออื่น: จู จี (朱績)
บรรดาศักดิ์: เฮาแห่งตงหยง (當陽侯 ตางหยางโหว)

ชือ จี (จีน: 施績; พินอิน: Shī Jī; เสียชีวิต ป. พฤษภาคม ค.ศ. 270) หรือ จู จี (จีน: 朱績; พินอิน: Zhū Jī)  ชื่อรอง กงซฺวี่ (จีน: 公緒; พินอิน: Gōngxù) เป็นขุนพลของรัฐง่อก๊กในยุคสามก๊กของจีน เป็นบุตรชายของจูเหียน (朱然 จู หราน) ขุนพลผู้รับใช้ซุนกวนจักรพรรดิผู้ก่อตั้งรัฐง่อก๊ก
ภูมิหลังครอบครัว

ชือ จีเป็นบุตรชายของจูเหียนขุนพลผู้รับใช้ซุนกวนจักรพรรดิผู้ก่อตั้งรัฐง่อก๊ก ชื่อสกุลของจูเหียนแท้จริงเป็นเป็นชื่อสกุลชือ (施) แต่เปลี่ยนชื่อสกุลเป็นจู (朱) เพราะจูเหียนถูกรับเลี้ยงเป็นบุตรบุญธรรมของจูตี (朱治 จู จื้อ) ผู้เป็นน้า ชือ จีเดิมใช้ชื่อสกุลจู แต่ในช่วงระหว่างปี ค.ศ. 254 และ ค.ศ. 256 ชือ จีได้รับพระราชทานราชานุญาตจากซุนเหลียงจักรพรรดิลำดับที่ 2 แห่งง่อก๊กให้เปลี่ยนชื่อสกุลเป็นชือ
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เถา หงจิ่ง (499). เจินเก้า.
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
de Crespigny, Rafe (2007). A Biographical Dictionary of Later Han to the Three Kingdoms 23-220 AD. Leiden: Brill. ISBN 9789004156050.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟางหลาน 
ราชนิกูล:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว  ซุนฮี 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ข้าราชการฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  เจียวเอี๋ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  หลิว จี  เหยียมจุ้น  ฮวนฮี 
ข้าราชการฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  ติง เฟิง  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
สมเด็จพระเจ้าจอร์จที่ 5 แห่งสหราชอาณาจักร

| ธรรมเนียมพระยศของ สมเด็จพระเจ้าจอร์จที่ 5 |
| --- | --- |
ตราประจำพระอิสริยยศ
ตราประจำพระองค์
การทูล: ฮิสมาเจสตี (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: ยัวร์มาเจสตี (พระพุทธเจ้าข้า/เพคะ)
สมเด็จพระเจ้าจอร์จที่ 5 แห่งสหราชอาณาจักร (อังกฤษ: George V of the United Kingdom) เป็นพระมหากษัตริย์สหราชอาณาจักรในราชวงศ์วินด์เซอร์ซึ่งทรงสถาปนาขึ้นจากราชวงศ์ซัคเซิน-โคบวร์คและโกทาสายอังกฤษ ในฐานะที่ทรงเป็นประมุขสหราชอาณาจักรและเครือจักรภพแห่งอังกฤษ พระองค์เป็นสมเด็จพระจักรพรรดิแห่งอินเดียและปฐมกษัตริย์เสรีรัฐไอร์แลนด์อีกด้วย พระองค์ทรงครองสิริราชสมบัติตั้งแต่ 6 พฤษภาคม ค.ศ. 1910 ผ่านช่วงสงครามโลกครั้งที่ 1 (1914–1918) จนกระทั่งเสด็จสวรรคตในปีค.ศ. 1936
พระองค์ทรงปฏิบัติราชการในราชนาวีอังกฤษตั้งแต่พระชนมายุ 12 พรรษา แต่หลังจากการสิ้นพระชนม์อย่างไม่คาดฝันของเจ้าชายอัลเบิร์ต วิกเตอร์ ดยุกแห่งแคลเรนซ์และแอวันเดล พระเชษฐา ทำให้ทรงกลายเป็นรัชทายาทในราชบัลลังก์และอภิเษกสมรสกับพระคู่หมั้นของพระเชษฐาคือเจ้าหญิงแมรีแห่งเทก ถึงแม้ว่าทั้งสองพระองค์จะเสด็จประพาสจักรวรรดิอังกฤษเป็นบางโอกาส แต่สมเด็จพระเจ้าจอร์จที่ 5 โปรดที่จะประทับที่พระตำหนักพร้อมกับการสะสมดวงตราไปรษณียากร และทรงมีชีวิตที่ต่อมานักชีวประวัติเห็นว่าไม่น่าสนใจเนื่องจากความเป็นธรรมดาและเรียบง่าย
เมื่อพระเจ้าเอ็ดเวิร์ดที่ 7 พระราชบิดาเสด็จสวรรคตในปีค.ศ. 1910 พระองค์ทรงเถลิงราชย์เป็นสมเด็จพระมหากษัตริย์-จักรพรรดิ พระองค์เป็นสมเด็จพระจักรพรรดิแห่งอินเดียเพียงพระองค์เดียวที่มีพิธีราชาภิเษกที่อินเดีย ในช่วงสงครามโลกครั้งที่หนึ่ง พระองค์ได้ทรงสละพระอิสริยยศและฐานันดรศักดิ์ของเยอรมันทั้งหมดในนามของพระประยูรญาติสัญชาติอังกฤษและเปลี่ยนชื่อราชวงศ์จากซัคเซิน-โคบวร์คและโกทาเป็นวินด์เซอร์ รัชกาลของพระองค์ พระราชบัญญัติ Statute of Westminster ได้แยกสถาบันพระมหากษัตริย์ออกต่างหาก พระองค์จึงทรงปกครองดินแดนต่าง ๆ ในปกครองของอังกฤษแบบราชอาณาจักรอิสระ และการกำเนิดขึ้นของลัทธิสังคมนิยม ฟาสซิสต์ และลัทธิสาธารณรัฐนิยมในไอร์แลนด์ได้เปลี่ยนแปลงแนวคิดทางการเมือง
สมเด็จพระเจ้าจอร์จที่ 5 ทรงได้รับความทุกข์ทรมานจากการประชวรตลอดช่วงใหญ่ของปลายรัชกาล ในการเสด็จสวรรคตของพระองค์ เจ้าชายเอ็ดเวิร์ด พระราชโอรสพระองค์ใหญ่เสด็จขึ้นครองราชสมบัติสืบสันตติวงศ์เป็นพระมหากษัตริย์พระองค์ต่อไป